Vihar az emlékparkban
Veszélyben a Feszty-körkép, válságban az Ópuszaszeri Nemzeti Történeti Emlékpark, a látogatók száma csökken – jelentette ki az intézményt mûködtetõ kht. igazgatója, Horváth Gábor. Õt viszont alkalmatlannak mondta a vezetõi feladatok ellátására a kht. egyik kisebbségi tulajdonosa, Szeged képviseletében Solymos László alpolgármester.
A Feszty-körképnek helyet adó Rotunda beázik, a tetõzetet egy nagyobb vihar akár le is sodorhatja, miközben évrõl évre csökken a látogatók száma és a fenntartói-szponzori támogatás, így csõd fenyeget – jelentette be Horváth Gábor. Az Ópusztaszeri Nemzeti Történeti Emlékpark (ÓNTE) három hónapja kinevezett igazgatója tegnapi sajtótájékoztatója idõpontját korábban háromszor módosította, de harmadszorra is csak több mint harminc perc késéssel látott hozzá az informáláshoz.
Jegyzeteibõl föl-fölpillantva dobta be a köztudatba az ÓNTE válságosnak minõsített helyzetének egy-egy elemét. Az emlékparkot üzemeltetõ kht. múlt évet értékelõ és a vezetõváltás miatti zárszámadó gyûlésének szünetében tartott, sietõs sajtótájékoztatón elhangzott igazgatói kijelentések láthatóan meglepték az ÓNTE Kht. kisebbségi tulajdonosai képviseletében megjelenteket is.
– Az ópusztaszeri emlékpark válságos helyzetét tárta föl az általam elrendelt átvilágítás – mondta tegnapi sajtótájékoztatóján Horváth Gábor igazgató. – A park látogatottsága évrõl évre csökken: 2006-ban alig haladta meg a 200 ezret, s idén várhatóan még ennél is kevesebben érkeznek. Pedig a normatív támogatás nélkül mûködõ intézmény bevételeinek 80 százaléka a jegyárból származik. Vagyis a vendégek számának csökkenése a mûködõképességet veszélyezteti.
A válságos helyzet másik elemének mondta a Feszty-körkép amúgy is elavult, mert energiafaló épületének halaszthatatlan rekonstrukcióját. A Rotunda teteje beázik, a körkép vászna is vízfoltos lett. A tetõszerkezet felújítása 200 millió forint, de meg kellene oldani a szigetelést, az akadálymentesítést is. Minderre nincs pénze az intézménynek. Az igazgató külsõ támogatásban, nemzeti összefogásban reménykedik.
– A csõdöt szeretnénk elkerülni, ezért aktív lépésekre készülünk – hangsúlyozta. Az eddig 3,5 millió látogatót vonzó park örökölt rendjében szakmai, strukturális átalakításokat tervez a menedzsment. Szakít a negatív vonásokkal, arculatváltásra készül: felszámolná az itt látható stílusokat és korokat összekeverõ, „egyfajta giccsnek" nevezhetõ bemutatókat. Az új program jövõre indul, mert Ópusztaszert „valódi nemzeti és hiteles hellyé" kell tenni.
Enyhíteni igyekezett az ÓNTE Kht. igazgatójának szavait a cég többségi tulajdonosa. A megyei közgyûlés elnöke, Magyar Anna (Fidesz) hangsúlyozta: bár költségvetésük csaknem egymilliárd forinttal csökkent, de a területi önkormányzat továbbra is támogatja az emlékparkot, a megyei turizmus „zászlóshajóját".
A kisebbségi tulajdonos szegedi önkormányzat nevében szót kérõ Solymos László (MSZP) alpolgármester tiltakozott az ellen, hogy az intézmény mai vezetõje giccsnek minõsítse az ópusztaszeri emlékparkot, amelyre eddig 3,5 millió látogató volt kíváncsi. Elárulta: az igazgatótól a park jövõjével kapcsolatban szakmai koncepció bemutatását kérték, de ez nem készült el. Szerinte a társaság több kisebbségi tulajdonosa is úgy látja, hogy az új igazgató nem alkalmas feladata ellátására, s „politikailag motivált színjátékkal" a 2007-es év veszteségét elõre megpróbálja igazolni. Mondanivalóját nem tudta befejezni, mert az igazgató az alpolgármestert túlharsogva azt hangsúlyozta: az általa összehívott sajtótájékoztatón csak neki van joga nyilatkozni.